jkorsvik/nowiki_second_scrape_merged huggingface dataset:
Allegheny (elv)

Allegheny er ei elv i delstatene Pennsylvania og New York i USA. Den har utspring i Potter County i Pennsylvania. Derfra renner den først i nordvestlig retning og inn i delstaten New York, før den snur mot sørvest og tilbake inn i Pennsylvania. I byen Pittsburgh løper den sammen med elva Monongahela og danner elva Ohio, som er ei sideelv til Mississippi.
Allegheny er 523 km lang, og er seilbar på de nederste 110 km, mellom Pittsburgh og East Brady.


== Eksterne lenker ==
(en) Allegheny River – kategori av bilder, video eller lyd på Commons 
Watershed Atlas for elvene Allegheny og Monongahela
Charles Emil Lewenhaupt

Charles Emil Lewenhaupt den eldre (født 28. mars 1691 i Stockholm, henrettet 4. august 1743 i Stockholm) var en svensk general. Han ble henrettet for militære forsømmelser i krig.  


== Liv og virke ==


=== Bakgrunn ===
Han var sønn av greve og generalløytnant Carl Gustaf Löwenhaupt og grevinne Amalia Wilhelmina von Königsmarck. 


=== Militær ===
I en alder av 16 år gikk Lewenhaupt i nederlandsk militærtjeneste hvor han ble forfremmet til kapteins grad i 1709. Året etter gikk han inn i svensk tjeneste, hvor han siden ble ytterligere forfremmet til oberstløytnant og deltok i slaget ved Gadebusch i 1712.
I 1720 giftet han seg med Beata Cronhielm etter å ha fått sønnen Charles Emil Lewenhaupt den yngre (1721–1796). 
I 1722 ble Lewenhaupt forfremmet til generalmajor. Ved Sveriges ståndsriksdag av 1741 ble han en faktor i avgjørelsen til Den russisk-svenske krigen mot det russiske keiserdømmet. I løpet av krigen den 20. juni 1743 ble Lewenhaupt dømt til døden på grunnlag av for dårlig opptreden og ledelse i krigen. Selve henrettelsen ble satt til den 20. juli, men ble senere utsatt til 30. juli. Lewenhaupts sønn med samme navn og en mindre gruppe lyktes for øvrig i å befri ham, men Lewenhaupt ble fanget ombord et fartøy i Stockholms skjærgård i retning mot Danzig. 
Den 4. august 1743 ble dommen fullbyrdet, og Lewenhaupt ble halshugget ved Norrtull i Stockholm.  
Andre versjoner: Da anklagen mot Lewenhaupt fremkom det alternative opplysninger som gjør geldende at Lewenhaupt tok sin tilflukt i et underjordisk rom på øya Storholmen nord for Lidingö, som var blitt benyttet ev eierne av Frösviks säteri på Bogesundslandet (som senere kom under Vaxholms kommune) for forvaring av verdisaker i krigstider, men gjemmestedet ble funnet og han ble tatt og ført til Stockholm for rettegang. Sannhetsgehalten i denne historien er omstridt og motsies av den detaljerte biografien over Lewenhaupt som ble forfattet av Gustav Jonasson med tittel Charles Emile – Skurk eller syndabock?.


== Referanser ==


== Kilder ==
Svenskt biografiskt handlexikon, 1906 (tilgjengelig i nettversjon på Project Runeberg: http://runeberg.org/sbh/b0042.html)
Norman Lamont

Norman Lamont, baron Lamont av Lerwick, (født 8. mai 1942) er en britisk konservativ politiker. Han har hatt plass i Underhuset for valgkretsen Kingston upon Thames. Han var Storbritannias finansminister mellom 1990 og 1993.


== Referanser ==


== Eksterne lenker ==
(en) Norman Lamont hos Hansards parlamentsdebatter 
(en) Norman Lamont hos The Peerage
Naurstad

Naurstad (lulesamisk: Návstáde) er en liten bygd i Bodø kommune i Nordland som består av ca. 100 innbyggere. Naurstad ligger 30 min fra Bodø sentrum.  Det er gangvei gjennom skogen fra Naurstad til Godøynes.
Den svarte krigen

Den svarte krigen er navnet på konflikten mellom britiske kolonister og tasmanske innfødte i Tasmania først på 1800-tallet. Kolonistenes "krigføring", som var mer som en klappjakt å regne, blir omtalt som et rent folkemord, da den førte til nesten fullstendig utryddelse av den tasmanske urbefolkningen. 
Krigen ble aldri offisielt erklært, og dette har ført til variasjoner med hensyn til når den startet og sluttet. Starten blir gjerne datert til da europeisk nybygging på øya begynte i 1803. Klappjakten på urinnvånerne var mest intens i 1820-årene, og det er disse årene som til vanlig blir kalt «Den svarte krigen». Krigen tok slutt i 1833, da restene av den innfødte befolkningen ble deportert til den lille øya Flinders Island i Bass-stredet.  
Konflikten er omdiskutert blant australske historikere, blant annet når det gjelder tallet på innfødte som ble drept, men den innfødte befolkningen i 1803 (da den britiske koloniseringen tok til) er vanligvis regnet for å være mellom 5 000 og 10 000. I 1833 var det kun 300 av disse igjen, da de ble deportert til Flinders Island. Her døde de fleste etter kort tid pga. sykdom. En liten håndfull tasmaniere ble tilbakeført til Tasmania etter et par år.   


== Litteratur ==
Windschuttle, Keith (2002). The Fabrication of Aboriginal History, Volume One: Van Diemen's Land 1803-1847. Macleay Press. ISBN 1-876492-05-8.
Northland

Northland er en av New Zealands 16 regioner, den ligger nord på Nordøya og har en areal på 13 941 km². I 2013 hadde regionen 151 692 innbyggere og administrasjonssenteret ligger i byen Whangarei. Maoriernes  navn på regionen er Te Tai-tokerau.


== Byer og distrikter ==
Far North District
Kaipara District
Whangarei District


== Referanser ==


== Eksterne lenker ==
(en) Northland Region – kategori av bilder, video eller lyd på Commons
Heradsbygdveien

Heradsbygdveien er en vei i Heradsbygda i Ringerike, og er en del av Fylkesvei 2876 og Fylkesvei 290.
Veien starter i forlengelsen av Soknedalsveien, og starter på Veien, der veien krysser over Europavei 16. Den løper opp gjennom Heradsbygda, forbi Norderhovhjemmet, og fortsetter nordvestover, senere vestover, forbi Nøkleby og ender opp i Vemeveien ved Heggen barnehage (tidligere Heggen skole).


== Bildegalleri ==

		
		
		


== Referanser ==


== Eksterne lenker ==
(en) Heradsbygdveien – kategori av bilder, video eller lyd på Commons
Chris Pirillo

Christopher «Chris» Joseph Pirillo (født 26. juli 1973) er grunnleggeren av Lockergnome, et stort bloggingselskap i USA. Han har brukt to år i TV-programmet Call For Help, som gikk på TV-kanalen Tech TV. Pirillo er også berømt for sine videoer på CNN.com, YouTube og sin egen hjemmeside. Han har også skapt det populære communityet Geeks ved hjelp av nettstedet NING.


== Eksterne lenker ==
(en) Chris Pirillos offisielle blogg
(en) Chris Pirillos livestream
Waikato

For elva med samme navn: se Waikato

Waikato er en av New Zealands 16 regioner, den ligger på Nordøya og har en areal på 25 598 km². I 2013 hadde regionen 403 638 innbyggere og administrasjonssenteret ligger i byen Hamilton. 


== Distrikter og byer ==
Hamilton City
Waikato District
South Waikato District
Waipa District
Thames-Coromandel District
Matamata-Piako District
Waitomo District (deler av)
Otorohanga District
Franklin District (deler av)
Hauraki District
Taupo District (deler av)
Rotorua District (deler av)


== Referanser ==


== Eksterne lenker ==
(en) Waikato Region – kategori av bilder, video eller lyd på Commons
Bay of Plenty

Bay of Plenty (maorisk: Te Moana-a-Toi) er en av New Zealands 16 regioner. Den ligger på Nordøya og har et areal på 12 447 km². I 2013 hadde regionen 267 741 innbyggere. Administrasjonssenteret ligger i byen Whakatane.
Bukten fikk sitt navn Bay of Plenty («overflodsbukten») av kaptein James Cook i november 1769.


== Referanser ==


== Eksterne lenker ==
(en) Bay of Plenty Region – kategori av bilder, video eller lyd på Commons
Hvalvík

Hvalvík (IPA: [ˈkvalvʊik], dansk: Kvalvig) er en bygd på øya Streymoy, en av Færøyene. Hvalvík ligger i enden av en dal på østsiden av øya, adskilt fra nabobygda Streymnes med elva Stórá. Stedet har lange hvalfangsttradisjoner, og er første gang nevnt i Hundebrevet fra slutten av 1300-tallet. Hvalvík var senter i Hvalvíkar kommuna inntil 2005, da denne ble innlemmet i Sunda kommuna. 1. januar 2009 hadde Hvalvík 222 innbyggere, mot 195 i 1985.


== Referanser ==


== Eksterne lenker ==
(en) Hvalvík – kategori av bilder, video eller lyd på Commons 
(en) Hvalvík – galleri av bilder, video eller lyd på Commons 
Hvalvík på faroeislands.dk
Henri Saivet

Henri Saivet (født 26. oktober 1990) er en fransk-senegalesisk fotballspiller som spiller for Pau FC.Saivet signerte profesjonell kontrakt med FC Girondins de Bordeaux i 2007, dette gjør han til den yngste profesjonelle spilleren i klubbens historie.


== Referanser ==


== Eksterne lenker ==
(fr) Henri Saivet – LÉquipe 
(en) Henri Saivet – Transfermarkt 
(en) Henri Saivet – national-football-teams.com 
(en) Henri Saivet – WorldFootball.net 
(en) Henri Saivet – Soccerbase.com 
(en) Henri Saivet – FootballDatabase.eu 
(en) Henri Saivet – Soccerway 
(en) Henri Saivet – FBref 
(es) Henri Saivet – as.com
Det britiske ultimatumet i 1890

Det britiske ultimatumet av 11. januar 1890 kom etter en tvist mellom Portugal og den britiske regjeringen om territoriet som lå mellom de to portugisiske koloniene Mosambik og Angola. Dette området går i dag under Zimbabwe og deler av Zambia og Malawi. Portugal gjorde krav på dette området og la det inn på «Det rosa kartet». Kartet kom i konflikt med britenes ambisjoner om å bygge et  jernbanesamband mellom Kairo og Cape Town for å lenke sammen de britiske koloniene fra sør til nord på kontinentet. 
I 1884–1885 krysset Hermenegildo Capelo og Roberto Ivens kontinentet fra Moçâmedes sør i Angola til Quelimane nord i Mosambik i et oppdrag fra Portugal. I 1887 publiserte Portugal det territoriale kravet som sammenslo de to koloniene. Dette skjedde for øvrig i forståelse med Tyskland. Det britiske ultimatumet kom for å tvinge Portugal til å trekke tilbake militære styrker ut fra det omstridte området. 
Kong Carlos I gav etter for ultimatumet og i Portugal så republikanerne på hendelsen som en nasjonal fornærmelse og ga kongen skylden for dette. Regjeringen ble tvunget til å gå av og António de Serpa Pimentel ble ny statsminister. Den 20. august 1890 undertegnet Portugal, Tyskland og Storbritannia en traktat i London som fastsatte grensene for Angola og Mosambik. Da traktaten ble kjent i Portugal brøt det ut protestbølger igjen, og den nye regjeringen falt.


== Litteratur ==
Nowell, Charles E. (1982). The Rose-Colored Map : Portugal's Attempt to Build an African Empire from the Atlantic to the Indian Ocean. Lisboa.
Hawke’s Bay

Hawke's Bay er en av New Zealands 16 regioner, den ligger på Nordøya og har en areal på 14 164 km². I 2013 hadde regionen 151 179 innbyggere og administrasjonssenteret ligger i byen Napier. 


== Referanser ==


== Eksterne lenker ==
(en) Hawke's Bay Region – kategori av bilder, video eller lyd på Commons
Taranaki

Taranaki er en av New Zealands 16 regioner, den ligger på Nordøya og har en areal på 7 273 km². I 2013 hadde regionen 109 608 innbyggere og administrasjonssenteret ligger i byen Stratford. 


== Referanser ==


== Eksterne lenker ==
(en) Taranaki Region – kategori av bilder, video eller lyd på Commons
Manawatu-Wanganui

Manawatu-Wanganui er en av New Zealands 16 regioner, den ligger på Nordøya og har en areal på 22 215 km². I 2013 hadde regionen 222 672 innbyggere og administrasjonssenteret ligger i byen Palmerston North. 


== Referanser ==


== Eksterne lenker ==
(en) Manawatū-Whanganui Region – kategori av bilder, video eller lyd på Commons
Marlborough (region)

Marlborough er en av New Zealands 16 regioner, den ligger på Sørøya og har en areal på 12 484 km². I 2013 hadde regionen 43 416 innbyggere og administrasjonssenteret ligger i byen Blenheim. Marlborough er både region og distrikt.


== Referanser ==


== Eksterne lenker ==
Offisielt nettsted 
(en) Marlborough District – kategori av bilder, video eller lyd på Commons
Arteriepinsett

Arteriepinsett er en spesiell klemme som brukes ved kirurgiske operasjoner. Instrumentet holdes i to ringer som en vanlig saks. Like ved de runde håndtakene er det mothaker som gjør det mulig å klemme sammen arteriepinsetten slik at den holder seg sammen og holder grepet på det som er festet i pinsettens andre ende. Den er utformet som en smal gripetang med riflede gripeflater. 

Det finnes flere utforminger som er relativt like.

En peang har lange gripeflater som er rette.
Arteriepinsetten har lett krumme gripeflater.
Musebit er lik arteriepinsetten, men i mindre utgave.Ved operasjoner blir mange små blodårer skåret over ved åpningen av operasjonssåret med skalpell. Blødningene blir stoppet ved å klemme den avskårne blodåreenden med en arteriepinsett og la pinsetten stå.  

I første fase av operasjonen kan det stå et større antall arteriepinsetter i operasjonssåret. Det knyttes en tråd rundt vevet på enden av arteriepinsetten før pinsetten løsnes og legges vekk. Tråden som brukes består av materiale som løser seg opp i løpet av en del uker.
Arteriepinsetter er nyttige i flere andre sammenhenger når det er ønskelig å gripe små gjenstander i trange omgivelser. Ett eksempel er innen elektronikk og radioteknikk. Arteriepinsetten kan også være et nyttig verktøy ved fluebinding og andre lignende aktiviteter.
Laid to Rest

Laid to Rest er den femte singlen fra heavy metalbandet Lamb of God.
Sangen er et spor fra deres tredje musikkalbum Ashes of the Wake, og er også den første singlen fra albumet. Sangen er en av flere sanger på videospillet Guitar Hero II, og ble gitt ut som nedlastbar ekstrasang på Rock Band den 25. november 2008. En musikkvideo ble også laget for sangen.
Sangen ble fremført live av hiphop bandet Gym Class Heroes under Van's Warped Tour i 2008.


== Sporliste ==
«Laid to Rest» (clean version) – 3:50
«Laid to Rest» (explicit version) – 3:50
Canterbury (region)

Canterbury er en av New Zealands 16 regioner, den ligger på Sørøya og har en areal på 45 845 km². I 2013 hadde regionen 539 436 innbyggere og administrasjonssenteret ligger i byen Christchurch.
Et jordskjelv rammet Canterbury med momentmagnitude på 6,3 som inntraff i Christchurch kl. 12.51 lokal tid 22. februar 2011 (23.51 21. februar 2011 UTC).


== Referanser ==


== Eksterne lenker ==
(en) Canterbury Region – kategori av bilder, video eller lyd på Commons
Otago

Otago er en av New Zealands 16 regioner, den ligger på Sørøya og har en areal på 31 476 km². I 2013 hadde regionen 202 467 innbyggere og administrasjonssenteret ligger i byen Dunedin.


== Referanser ==


== Eksterne lenker ==
(en) Otago Region – kategori av bilder, video eller lyd på Commons
Pireus (prefektur)

Pireus er et prefekturområde i Hellas. Det er en del av periferien og prefekturet Attikí og storprefekturet Athen-Pireus. Hovedstaden i prefekturområdet er byen Pireus. Det dekker den sørvestlige delen av Athens storbyområde, og inkluderer flere øyer i Saroniabukten (som Salamis, Egina og Poros), Methana og Troizina på halvøyen Peloponnes og øyen Kythira og Antikythera sør for Peloponnes. 
I Attika grenser prefekturområdet til Athen i øst. På Peloponnes grenser det til Argolida.


== Kommuner ==


== Kilder ==
Prefectures of Greece www.geogreece.gr
Southland

Southland er en av New Zealands 16 regioner, den ligger på Sørøya og har en areal på 30 753 km². I 2013 hadde regionen 93 339 innbyggere og administrasjonssenteret ligger i byen Invercargill. 


== Referanser ==
Hanne Skartveit

Hanne Benedicte Skartveit (født 1966) er en norsk journalist med lang fartstid i Verdens Gang. Hun har siden 2009 hatt stillingen som politisk redaktør i avisa.
Hun tok ex.phil. ved Universitetet i Oslo i 1986 og 2. avdeling jus i 1989. Hun fullførte jusstudiet i 2004 (samme sted) og tok en mastergrad i internasjonal politikk ved Johns Hopkins University i Washington, D.C. i 2006.Hun var nestleder i Studenttinget i Studentsamskipnaden i Oslo i 1987. Hun har også politisk bakgrunn fra AUF og Sosialdemokratisk Studentforbund.Skartveit var politisk journalist i Arbeiderbladet 1990–1991. I 1991 ble hun ansatt i VG, og var politisk reporter i avisa fram til 2000. Da tok hun et avbrekk fra jobben for å fullføre jusutdanningen. Senere fikk hun tilbud om å bli kommentator i VG, før hun etter et opphold i Washington ble leder for leder- og kommentaravdelingen i samme avis. Hun har siden 2009 hatt stillingen som politisk redaktør i VG, en jobb hun tok over etter Olav Versto.
I 1999 ble hun tildelt et SKUP-diplom for prosjektet Fylkespolitikerne – politikkens lønnsadel.Hun er gift med journalist og programleder Gerhard Helskog og er datter av tidligere forlagsdirektør og programredaktør i NRK, Andreas Skartveit.


== Referanser ==
Kor 21

Kor 21 er et blandet kor og ble startet i 1991. Koret har sitt navn fra Oslos gamle bydel 21, Grefsen-Kjelsås.
I 2013 overtok Knut Harald Rydning som korets dirigent, og de har siden hatt både vårkonserter, julekonserter, deltatt i det lokale kulturarrangementet Elvelangs langs Akerselva, og i 2014 fremførte de sammen med Kammerkoret Utsikten Missa Criolla av Ramirez. Tidligere har de blant annet deltatt i en større konsert på Oslo rådhus oghøsten 2012 fremførte de sammen med Ullern kammerkor og solister Carmina Burana av Orff. Koret, som har et trofast hjemmepublikum, identifiserer seg i hovedsak som et bydelskor, men det er ingen spesielle krav om bydeltilhørighet for å kunne være med. Øvinger foregår på Kjelsås.
Kor 21 er medlem av Norges Korforbund og hadde per desember 2015 crka 45 medlemmer.


== Eksterne lenker ==
Kor 21s offisielle nettsted
Tasman (region)

Tasman er en av New Zealands 16 regioner, den ligger på Sørøya og har en areal på 9 771 km². I 2013 hadde regionen 47 157 innbyggere og administrasjonssenteret ligger i byen Richmond. Tasman er både region og distrikt.


== Referanser ==
El Cid

Rodrigo Díaz de Vivar (født ca. 1043 i Vivar nær Burgos, død 10. juli 1099 i Valencia) bedre kjent som El Cid Campeador var en spansk adelsmann kjent for å ha tatt Valencia fra maurerne etter å ha blitt forvist fra Castilla av kong Alfonso VI. Etter den vellykkede beleiringen gjorde han Valencia til hovedsete i sitt nye kongerike. Navnet El Cid er direkte avledet av ordet  "al-sayyid", arabisk for «mektig herre»,  og kallenavnet «El Campeador» (som han fikk av sine kristne tilhengere) betydde seierherre. El Cid døde som en umåtelig rik mann og har siden blitt en spansk nasjonalhelt. En periode like etter at han forlot Alfonso VII ledet han hæren til det muslimske Zaragoza i byens forsvar mot den samme Alfonso VII´s beleiring. 
Ifølge legenden skulle El Cids hustru etter hans død ha bundet fast den døde kroppen ikledd rustning på hans berømte stridshest Babieca og sendt denne ut i strid mot maurerne som beleiret Valencia. Denne legenden ble brukt i filmen om El Cid fra 1961. I virkeligheten døde El Cid  i sin egen seng og ble begravet på vanlig vis flere år før beleiringen inntraff.


== Referanser ==


== Litteratur ==
Barton, Simon & Fletcher, Richard (2000). The world of El Cid, Chronicles of the Spanish reconquest. Manchester: Manchester University Press. ISBN 0-7190-5225-4. CS1-vedlikehold: Flere navn: forfatterliste (link)
Díez, Gonzalo Martínez (1999). El Cid Histórico: Un Estudio Exhaustivo Sobre el Verdadero Rodrigo Díaz de Vivar. Barcelona: Planeta. ISBN 84-08-03161-9. 
Fletcher, Richard (1991). The Quest for El Cid. New York: Oxford University Press. ISBN 0-19-506955-2.
Gisborne (region)

Gisborne er en av New Zealands 16 regioner. Den 8 351 km² store regionen ligger på Nordøya og hadde 43 656 innbyggere i 2013. Administrasjonssenteret ligger i byen Gisborne. Grensene for regionen og distriktet Gisborne er identiske.


== Personer med tilknytning til Gisborne ==
Den verdensberømte sopranen Kiri Te Kanawa er født i Gisborne


== Referanser ==
Peter Lax

Peter David Lax (født 1. mai 1926 i Budapest) er en amerikansk matematiker ved New York University som har forsket innen teoretiske matematiske emner og spesielt differensialligninger, veskedynamikk og annen fysisk dynamikk. Han fikk Abelprisen i 2005 for sitt arbeid med «teorien for partielle differensialligninger, til anvendelsen av slike ligninger og til å beregne løsningene for slike ligninger».
Et Lax-par er et sett av tidsbestemte matriser som beskrievr visse løsninger for differensiallikninger, og anvendes mye i fysikken. Videre brukes Lax–Milgram-teoremet til å anvende konseptene fra lineær algebra ved løsning av problemer innen bl.a partielle differensialligninger.
Innen norsk oljeindustri og petroleumsutvikling har Lax sine teorier vært uhyre viktige for utviklingen av praktiske, matematiske modeller for olje- og gassreservoarer. Teoriene hans brukes ved reservoar-simulering av oljefeltene i Norskehavet, for å vurdere restproduksjon og oljeproduksjonens utnyttelsesgrad.


== Priser (utvalg) ==


== Referanser ==
Liste over ordførere i Kråkerøy

Liste over ordførere i Kråkerøy viser navn, parti og funksjonsperiode for ordførere i Kråkerøy kommune fra opprettelsen av kommunen i 1908 ved delingen av Glemmen kommune til sammenslåingen med Fredrikstad i 1994.


== Se også ==
Liste over ordførere i Fredrikstad
Liste over ordførere i Glemmen


== Kilder ==
Kråkerøy. En østnorsk kystbygd. Kråkerøy kommune, 2 bind, 1957 og 1995.
Den fjerde internasjonale

Den fjerde internasjonale er en internasjonal kommunistorganisasjon dannet på initiativ fra og under ledelse av Lev Trotskij i 1938. Trotskij levde i eksil etter å ha blitt landsforvist fra Sovjetunionen i 1929 av Josef Stalin. Trotskij og tilhengerne hans, som ble kalt «trotskister», mente de var de ekte kommunistene, mens stalinismen betydde en byråkratisk kontrarevolusjon som tok makten fra arbeiderklassen i sovjetstaten. Etter at «trotskistene» ble sterkt forfulgte i Sovjetunionen, og det ble uglesett å hevde slike synspunkter i de stalinistiske kommunistpartiene, mente Trotskij i 1938 at tiden var inne til å danne en ny internasjonale i opposisjon til den staliniserte tredje internasjonale, også kalt Komintern. 
Slik oppstod den fjerde internasjonalen, som fremdeles etter flere splittelser, finnes under navnet United Secretariat of the Fourth International (USFI), også bare kalt FI. Den fjerde internasjonale ble aldri noen stor bevegelse internasjonalt, men ulike «trotskistiske» grupper innenfor eller utenfor FI har spilt en viss politisk rolle i enkelte land, ofte som deler av brede sosialistiske allianser eller innenfor sosialistiske masseparti.


== Litteratur ==
North, David (1988). The Heritage We Defend; A history of the Fourth International. Labor Publications Inc. ISBN 0-9290-8700-3.
Vindenes hus

«Vindenes hus» er en skulptur/installasjon av Sissel Tolaas som står ved Helgelandsbrua på Alstenøya i Alstahaug kommune, like nord for Sandnessjøen. Verket ble avduket i 1994, og er en del av Skulpturlandskap Nordland.Skulpturen er utført i betong, og er en 4,85 m høy oppreist sylinder med 12 runde hull. I hver av hullene er det en propell. «Huset» har et flatt, kvadratisk tak i betong som et støttet av en smal stolpe i hvert hjørne.
Tolaas skriver selv om skulpturen at hun ønsket å velge det stedet i Alstahaug der været er på sitt mest ekstreme, og at: 

«Skulpturen kan minne oss om et anonymt laboratorium, et sted hvor det foregår vitenskapelig aktivitet. Propellene som befinner seg i åpninger i den buede veggen roterer ut fra vindens hastighet. Denne bevegelsen skapt av vindenergien, sammen med inskripsjonene på latin hvor det er navn på de forskjellige vinder og angivelsen av kompassretningene, definerer et felt av assosiasjoner hvor vitenskapelige systemer brukes som kunstnerisk uttrykk. Vitenskap møter her kunstens streben etter skjønnhet, etter å gjøre ting sansbare og konkret tilstedeværende i våre liv.»Forholdet mellom kunst og natur er tilbakevendende: gir det mening å skape et kunstverk på et sted hvor naturen har sin egen skjønnhet? «Jeg mener at Tolaas valgte en riktig avgjørelse: Istedenfor å lage et selvtilstrekkelig kunstobjekt som ville gjøre de naturlige omgivelsene mer 'tiltrekkende', valgte hun et uttrykk som skulle vise hvordan naturen 'arbeider'.»Over tid har det vist seg at kunstverkets bevegelige deler, propellene, ikke mestrer de intense værforholdene. Propellene er nå derfor fastmontert, og snurrer ikke lenger rundt.


== Referanser ==


== Eksterne lenker ==
Offisielt nettsted